b'\n_START_ARTICLE_\nStjepan Pongr\xc3\xa1cz\n_START_SECTION_\n\xc5\xbdivotopis\n_START_PARAGRAPH_\nStjepan Pongr\xc3\xa1cz ro\xc4\x91en je u Alvincu, a u Dru\xc5\xbebu Isusovu u\xc5\xa1ao je 1602. godine, a studirao je u \xc4\x8ce\xc5\xa1koj i Austriji. Nakon \xc4\x8detiri godine zaredio se za sve\xc4\x87enika. Nakon izbijanja Tridesetogodi\xc5\xa1njeg rata, bio je poslan u Ko\xc5\xa1ice sa kolegom Melkiorom Grodzieckim. Njihov je plodonosni rad oja\xc4\x8dao svijest katolika, ali i izazvao bijes kalvina. Tako su kalvini potakli narod na bunu optu\xc5\xbeiv\xc5\xa1i la\xc5\xbeno katolike, da su 13. srpnja 1619., izazvali po\xc5\xbear u gradu. Tada se u Ko\xc5\xa1icama s isusovcima nalazio i sveti Marko Kri\xc5\xbeev\xc4\x8danin. U tim te\xc5\xa1kim trenucima htjeli su zajedno pomo\xc4\x87i katolicima u gradu. No kad je zapovjednik kalvinske vojske Juraj R\xc3\xa1k\xc3\xb3czi, 3. rujna 1619. sa svojim hajducima u\xc5\xa1ao u Ko\xc5\xa1ice, odmah su zatvorili trojicu katoli\xc4\x8dkih sve\xc4\x87enika. Kroz 3 dana nisu im dali ni jesti ni piti. Okrutno su ih mu\xc4\x8dili i pogubili._NEWLINE_Kad su mjesni kalvini \xc4\x8duli kako su okrutno mu\xc4\x8dili tu trojicu katoli\xc4\x8dkih sve\xc4\x87enika, zbunjeni su priznali da nisu zaslu\xc5\xbeili takav barbarski postupak. Vijest je o mu\xc4\x8deni\xc5\xa1tvu kao munja prohujala Ugarskom. Knez Bethlen nije ipak dopustio - iako su mu bile upravljene mnoge molbe - da mu\xc4\x8denici budu dostojno i s po\xc4\x8dastima sahranjeni. Dopustit \xc4\x87e to 6 mjeseci kasnije na molbu palatinove \xc5\xbeene Kataline P\xc3\xa1lffy. _NEWLINE_Relikvije sv. Stjepana nalaze se u u Trnavi. Kanonizacija trojice ko\xc5\xa1i\xc4\x8dkih mu\xc4\x8denika dogodila se 2. srpnja 1995. u Ko\xc5\xa1icama, u Slova\xc4\x8dkoj. Spomendan sv. Melkiora je 7. rujna.'